EkBass/fiwiki-20250220-pages-articles huggingface dataset:
Paula Weishoff

Paula Jo Weishoff (s. 1. toukokuuta 1962) on yhdysvaltalainen lentopalloilija. Hän voitti maajoukkueen jäsenenä olympiahopeaa Los Angelesissa 1984 ja -pronssia Barcelonassa 1992. West Torrance High Schoolista vuonna 1980 valmistunut Weishoff kelpuutettiin Volleyball Hall of Fameen vuonna 1998.https://www.volleyhall.org/paula-weishoff.html == Lähteet == Luokka:Yhdysvaltalaiset lentopalloilijat Luokka:Yhdysvaltalaiset olympiamitalistit Luokka:Vuonna 1962 syntyneet Luokka:Elävät henkilöt
Päivi Honkapää

Päivi Honkapää (s. 1971 Hartola) on joutsalainen kirjailija, jonka esikoisteos, fantasiaromaani Viides tuuli, julkaistiin vuonna 2007 WSOY:n kustantamana. Viides tuuli voitti vuonna 2008 Tiiliskivi- ja Kuvastaja- palkinnot. Tiiliskivi-raati kiitteli teosta sen runollisesta ja selkeästä kielestä ja kyvystä puhutella erilaisia lukijoita. Honkapää on työskennellyt myös freelance-toimittajana, opettajana ja koulunkäyntiavustajana. == Teokset == * Viides tuuli, WSOY, 2007 * Meren alku, WSOY, 2009 * Taivaan paino, WSOY, 2010 == Lähteet == == Aiheesta muualla == * Päivi Honkapää Risingshadow.fi. * Mikko Saari: Viides tuuli. Kirjavinkit 1.11.2007. * Maria Loikkanen: Viides tuuli. Alas Taikavirtaa 5.4.2008. * Vesa Sisättö: Tyttö tuulien armoilla. Helsingin Sanomat 3.1.2008. Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Vuonna 1971 syntyneet Luokka:Elävät henkilöt
Ҁ

Ҁ (ҁ) eli koppa on kyrillinen kirjain, jota käytettiin muinaisessa kyrillisessä aakkostossa. Se pohjautuu muinaiseen kreikkalaisesta kirjaimeen Ϙ, koppa. Kirjaimella ei ollut äännearvoa, vaan sitä käytettiin ainoastaan luvun 90 merkkinä. Jo varhain tämä tehtävä kuitenkin siirtyi kirjaimelle Ч. Nykyisten kielten aakkostossa merkkiä ei esiinny. Luokka:Kyrilliset kirjaimet
Milton Wynants

Milton Ariel Wynants Vázquez (s. 29. maaliskuuta 1971) on uruguaylainen ratapyöräilijä, joka saavutti pisteajon olympiahopeaa Sydneystä 2000. Hän saavutti pisteajosta myös hopeaa vuoden 1995 Pan-Amerikan kisoista ja pronssia vuonna 1999. Luokka:Uruguaylaiset ratapyöräilijät Luokka:Uruguaylaiset olympiamitalistit Luokka:Vuonna 1971 syntyneet Luokka:Elävät henkilöt
Colin Greenland

Colin Greenland (s. 1954) on englantilainen kirjailija ja kirjallisuudentutkija. Hän asuu Cambridgessa yhdessä puolisonsa Susanna Clarken kanssa Häneltä on ilmestynyt suomeksi v. 1996 romaani "Harmin tiellä" (Harm's Way, 1993. Suom. Leena Peltonen, kust. Loki-kirjat). Greenlandille myönnettiin Arthur C. Clarke -palkinto vuonna 1991.Kirjasampo.fi: Arthur C. Clarke -palkinto 2.7.2024. ==Lähteet== == Kirjallisuutta == * Ulkomaisia tieteiskirjailijoita 2. Toimittaneet Toni Jerrman ja Vesa Sisättö. BTJ Kirjastopalvelu, 2004. == Aiheesta muualla == * Eija Elo: Harmin tiellä. Aikakone 1/1996. * Sari Peltoniemi: Harmin tiellä . Kalaksikukko 5.7.2004. Luokka:Englantilaiset tieteiskirjailijat Luokka:Vuonna 1954 syntyneet Luokka:Elävät henkilöt
Go to Sleep

"Go To Sleep. (Little Man Being Erased.)" on englantilaisen alternative rock -yhtyeen Radioheadin kappale, joka julkaistiin toisena singlenä yhtyeen kuudennelta albumilta Hail to the Thief vuonna 2003. Kappale on tunnettu tahtilajistaan, joka on 10/4. ==Kappaleet== ===Britannian versiot=== * CD 1 CDR6613 # "Go to Sleep" # "I Am Citizen Insane" # "Fog (Again)" (Live) * CD 2 CDRS6613 # "Go to Sleep" # "Gagging Order" # "I Am a Wicked Child" *12" 12R6613 # "I Am Citizen Insane" # "I Am a Wicked Child" ===Yhdysvaltojen versio=== * CD 52953 julkaistu 3. syyskuuta 2003 (Capitol Records) # "Go to Sleep. (Little Man Being Erased.)" # "Gagging Order" # "I am a Wicked Child" ==Kansitaiteet== Image:Radiohead Go to Sleep singlecover.jpg|CD 1 Image:Radiohead Go to Sleep CD2.jpg|CD 2 Image:Radiohead Go to Sleep 12.jpg|12" ==Musiikkivideo== Kappaleen musiikkivideon ohjasi Alex Rutterford. Video on tietokoneanimaatio, jossa kukkiva punainen ruusu heiluu tuulessa, sitten kuvaan tulee Thom Yorke, joka istuu puiston penkillä laulaen. Hän laulaa samalla kun liikemiehet ja -naiset kävelevät nopeasti ohitse. Videon keskivaiheilla rakennukset alkavat yhtäkkisesti tuhoutua kappaleisiin ja myöhemmin ne kokoavat itse itsensä takaisin kokoon, mutta niiden tyyli on muuttunut klassisesta moderniin arkkitehtuuriin. Lopussa kuvataan taas ruusua, joka on nyt mennyt nupulle. Luokka:Radioheadin kappaleet Luokka:Vuoden 2003 kappaleet
Frances Hardinge

Frances Hardinge (s. 1973) on englantilainen kirjailija. Häneltä on suomennettu nuortenfantasia Kärpästyttö (2005). Teos sai Branford Boase Awardin 2006 ja School Library Journal Best Book Awardin. == Aiheesta muualla == * Vesa Sisättö: Kärpästyttö. Helsingin Sanomat 23.4.2003. Luokka:Englantilaiset fantasiakirjailijat Luokka:Englantilaiset lasten- ja nuortenkirjailijat Luokka:Vuonna 1973 syntyneet Luokka:Elävät henkilöt
Altti Uhlenius

Arno Altti Aleksander Uhlenius (s. 1976 Järvenpää) on suomalainen muusikko ja säveltäjä. Hän on säveltänyt ja sovittanut teatterimusiikkia, lastenmusiikkia ja populaarimusiikkia. Hän on kitaristi, mutta soittaa myös bassoa, rumpuja ja koskettimia. Uhlenius on myös laulaja, ja hänen ensimmäinen levytyksensä laulajana on ”Pilvet karkaa - niin minäkin” (säv. Jani Uhlenius, san. Jarkko Laine).Suomen Äänitearkisto Teatterisävellyksiä Altti Uhlenius on tehnyt muun muassa Järvenpään teatterin produktioihin Kuka pelkää Virginia Woolfia , Saiturin joulu, Lokki, Viettelyksen Vaunu ja Niskavuoren Heta , Keski- Uudenmaan teatterin (KUT) näytelmiin Piina, Sirkuspelle Hermanni, Rikos ja rangaistus ja Kansallisteatterin esityksiin Vuosisadan rakkaustarinat ja Aikaero. Uhlenius on toiminut useana kesänä myös Keski-Uudenmaan teatterin (KUT) kesänäyttämön, Krapin kesäteatterin, sekä Järvenpään teatterin musikaalien, näytelmien ja revyiden kapellimestarina, mm. musikaaleissa Sävel Virta, sanat Ola (Keski-Uudenmaan teatteri 2000), Grease (Järvenpään teatteri 2002), Vaimoke (Keski-Uudenmaan teatteri 2006), Piukat paikat (Järvenpään teatteri 2008), Rock-ooppera Tommy (Peacock, Linnanmäki 2009) ja Evita (Järvenpään teatteri 2012). Altti Uhlenius on soittanut pitkään kokoonpanossa Erja Uitto & Uhlenius -band (Erja Uitto, laulu; Petri Puolitaival, tenorisaksofoni ja laulu; Jani Uhlenius, piano; Altti Uhlenius, kitara ja laulu; Harri Virtamo, kontrabasso; Raine Kokkinen, rummut). Yhtye on yli kymmenen vuotta esiintynyt säännöllisesti muun muassa helsinkiläisessä jazzravintola Storyvillessa. Uhlenius on toiminut myös kitaristina orkestereissa The Sentimeters, Saunabadh, Petri Liski & Muukalaislegioona, Petri Liski & Pelimiehet, Ilkka ja Pertti Koivula ja Todistajat, Sierra -band, Timeline, Who the hell, Lakeside Allstars, ja lukuisissa freelancer- ja sessiokokoonpanoissa. Altti Uhleniuksen isä on muusikko Jani Uhlenius. ==Lähteet== == Aiheesta muualla == Luokka:Suomalaiset muusikot Luokka:Suomalaiset säveltäjät Luokka:Vuonna 1976 syntyneet Luokka:Elävät henkilöt
Kateřina Holubcová

Kateřina Holubcová (s. 28. kesäkuuta 1976 Ústí nad Labem) on tšekkiläinen ampumahiihtäjä, maailmanmestari. Holubcová aloitti ampumahiihdon harrastamisen vuonna 1989 ja debytoi maailmancupissa kaudella 1994–1995. Hän osallistui ensimmäisen kerran arvokisoihin MM-kilpailuissa 1996. Hän osallistui olympialaisiin kolme kertaa: Naganoon 1998, Salt Lake Cityyn 2002 ja Torinoon 2006, parhaana sijoituksenaan viestin kuudes tila Naganon kisoista 1998. Hanti-Mansijsk MM-kilpailuissa 2003 Holubcová saavutti kultaa normaalimatkalla. Ampumapaikat ilman sakkominuutteja selvittänyt Holubcová kukisti yhden sakkominuutin ensimmäiseltä pystypaikalta ampuneen, hopealle yltäneen Olena Zubrylovan 8 sekunnilla – pronssimitalisti Gunn Margit Andreassen selvitti myös ammunnan ilman sakkominuutteja häviten Holubcoválle 37,5 sekuntia. Sprintissä hän saavutti pronssia nolla-ammunnalla Sylvie Becaertin ja Olena Petrovan jälkeen. Samoissa kilpailuissa hän sijoittui myös takaa-ajossa kahdeksanneksi, yhteislähdössä viidenneksi. Hanti-Mansijskin kultamitalihiihto on myös Holubcován ainoa osakilpailuvoitto maailmancupissa. MM-kisojen kahden mitalisijan lisäksi hän ylti maailmancupin kilpailuissa palkintokorokkeelle kolme kertaa. Hän sijoittui kauden 2002–2003 kokonaispisteissä kahdeksanneksi. Hän lopetti kilpailu-uransa kauteen 2005–2006. == Lähteet == * Luokka:Tšekkiläiset ampumahiihtäjät Luokka:Vuonna 1976 syntyneet Luokka:Elävät henkilöt
Remote Control Records

Remote Control Records on australialainen levy-yhtiö, jonka perustivat Harvey Saward ja Steve Cross alkuvuodesta 2001. ==Sisaryhtiöt== Beggars Banquet, Dot Dash Recordings, 4AD, Matador Records, Too Pure, XL Recordings, Unstable Ape Records, Dot Dash ja Nervous Jerk. ==Yhtyeitä== * Radiohead * Blonde Redhead * Basement Jaxx * The White Stripes * TV on the Radio * M.I.A. ==Aiheesta muualla== *Official Remote Control Records kotisivusto *Remote Control Records myspace Luokka:Australialaiset levy-yhtiöt Luokka:Rockmusiikin levy-yhtiöt
Lumilautakrossi

Lumilautakrossi on lumilautalaji, jossa kilpailijaryhmä, jossa on usein neljä kilpailijaa, lähtee samaan aikaan rinteeseen tehdyn radan yläpäästä, ja se, joka tulee maaliin ensimmäisenä, voittaa. Radan korkeuseron pitää olla 100-240 metriä ja rinteen kaltevuuden 15-18 astetta.Kilpailulajit Suomen Lumilautaliitto Skicrossia lumilaudoilla vastaavassa lajissa on usein melko kapea rata, jossa on kallistettuja käännöksiä, loivia hyppyreitä, pudotuksia ja jyrkkiä laskuja. Ei ole epätavallista, että kilpailijat törmäävät toisiinsa. Lumilautakrossi oli ensimmäistä kertaa olympialaisissa Torinossa 2006. ==Lähteet== Luokka:Lumilautailu
W12-moottori

W12-moottori on muun muassa Volkswagenin käyttämä suurikokoinen mäntämoottori. Yleensä 12-sylinterinen moottori on V:n mallinen, jolloin asennusta rajoittaa moottorin pituus. Volkswagen ratkaisi ongelman asettamalla sylinterit W:n muotoon jolloin moottori on melkein neliön muotoinen ja hyvin kompakti iskutilavuuteensa nähden (6 l). Käytännössä se on kahden pienikulmaisen V-moottorin yhdistelmä jossa on vain kaksi sylinterinkantta ja yksi kampiakseli. Ensimmäistä kertaa yhtiö esitteli kehittämäänsä moottoria vuonna 2001 Tokion autonäyttelyssä asennettuna keskimoottoriseen superautoon. Moottoria on käytetty Volkswagenin, Audin ja Bentleyn huippumalleissa. Varhaisempi toteutus W12 -moottorista oli Napierin Napier Lion -lentokonemoottori vuodelta 1917. Myös Formula 1 -autoissa on testattu W12 -moottoreita 1980-luvun lopulla. Life-talli yritti osallistua kaudelle 1990 Ernesto Vitan suunnittelemalla W12 -moottorilla, mutta se osoittautui epäluotettavaksi eivätkä tallin kuljettajat Gary Brabham ja Bruno Giacomelli koskaan läpäisseet aika-ajojen esikarsintoja. Life käytti moottoria USA:n GP:stä Italian GP:hen asti, kunnes vaihtoi tilalle Juddin valmistaman moottorin. ==Lähteet== Luokka:Polttomoottorit ru:W-образный двигатель
Tukholman kaupunginteatteri

Tukholman kaupunginteatteri () on Tukholman kaupungin ylläpitämä laitosteatteri, joka on yleisömääriltään Ruotsin suurin. Teatteri perustettiin vuonna 1956, mutta ensimmäinen näytäntökausi toteutui vasta syksyllä 1960. Aluksi teatteri sijaitsi väliaikaisissa tiloissa Folkets hus -rakennuksessa kaupungin pohjoisella rautatientorilla (Norra Bantorget). Väliaikaistilat olivat kuitenkin lopulta käytössä melkein 30 vuoden ajan, kunnes vuonna 1990 teatteri sai uudet näyttämötilat Sergelin torin varrelta. Teatterin päänäyttämöt sijaitsevat siten nykyisin aivan Tukholman keskustassa, tunnetussa Kulturhuset-kulttuuritalossa. Vuonna 2005 Tukholman kaupunginteatterin yleisömäärä oli yhteensä noin 450 000\. Tukholman toiseksi suurin teatteri, Kuninkaallinen draamateatteri, jää yleisömäärissä selvästi jälkeen vuotuisilla alle 300 000:n kävijämäärillään. Kaupunginteatteri tuottaa vuosittain 30–40 näyttämöteosta, joita esitetään yhdeksällä eri näyttämöllä. Teatterin henkilökuntaan kuuluu monia suosittuja ruotsalaisnäyttelijöitä. Kaupunginteatterin palveluksessa on yhteensä noin 100 näyttelijää ja taiteellista henkilökuntaa yhteensä noin 140 henkeä.Årsredovisning Kaupunginteatterin johtaja on Maria Sid.Maria Sid on valittu Tukholman kaupunginteatterin johtajaksi Yle ==Näyttämöt== *Stora scenen, Suuri näyttämö, 550 paikkaa *Lilla scenen, Pieni näyttämö, 323 paikkaa *Klarascenen 336 paikkaa *Kafé Klara/Klara soppteater, kahvilateatteri *Parkteatern, kesäajan puistonäyttämöt, vapaa pääsy *Lagret, kaupunginteatteriin kuuluvan kokeellisen Unga Klara -teatterin näyttämö, 200 paikkaa *Akvariet, kaupunginteatteriin kuuluvan kokeellisen Unga Klara -teatterin näyttämö, 90 paikkaa *Skärholmen, Skärholmenin esikaupungissa toimiva näyttämö *Bryggan, intiimi huoneteatterinäyttämö, 70 paikkaa ==Lähteet== ==Aiheesta muualla== *Stockholms stadsteater Luokka:Tukholman teatterit
Encyclopaedia of Chess Openings

ECO-koodisto (engl. The Encyclopaedia of Chess Openings) on shakkiavausten luokittelutapa. Siinä avaukset jaetaan viiteen osaan (A–E), jotka on jaettu edelleen numerokoodeihin. Siirrot on otettu sadoistatuhansista mestareiden peleistä. ECO-koodistoa on julkaissut sen luomisesta asti serbialainen yhtiö Šahovski informator. Koodisto on nykyään tarjolla myös monessa paikassa Internetissä. ==Pääkoodit== ===A=== * Valkean muut ensimmäiset siirrot kuin 1.e4 ja 1.d4 (A00–A39) * 1.d4 ilman 1...d5, 1...Rf6 (A40–A44) * 1.d4 Rf6 ilman 2.c4 (A45–A49) * 1.d4 Rf6 2.c4 ilman 2...e6, 2...g6 (A50–A79) * 1.d4 f5: Hollantilainen puolustus (A80–A99) ===B=== * 1.e4 ilman 1...c5, 1...e6, 1...e5 (B00–B19) * 1.e4 c5: Sisilialainen puolustus (B20–B99) === C === * 1.e4 e6: Ranskalainen puolustus (C00–C19) * 1.e4 e5: Avoimet pelit (C20–C99) === D === * 1.d4 d5: Suljetut pelit (D00–D69) * 1.d4 Nf6 2.c4 g6 ja 3...d5: Grünfeldin puolustus (D70–D99) === E === * 1.d4 Nf6 2.c4 e6: Intialaiset puolustukset ja ...e6 (E00–E59) * 1.d4 Nf6 2.c4 g6 ilman 3...d5: Intialaiset puolustukset ...g6 (paitsi Grünfeld) (E60–E99) Luokka:Shakkikirjat
Malcolm Morley

Malcolm Morley (7. kesäkuuta 1931 – 2. kesäkuuta 2018Malcolm Morley, Pioneer of Photorealist Painting, Dies at 86) oli Yhdysvaltoihin siirtynyt alkujaan brittiläinen taidemaalari. Hän opiskeli 1950-luvulla Lontoon Royal College of Artissa. Morley tunnetaan fotorealistina, mutta hän aloitti abstraktina maalarina. Hän maalasi välillä esittäviä aiheita jakaen ne ei-esittäviin rasterimaisiin pintoihin, joita hän maalasi toisinaan ylösalaisin. Maalaustapahtumat joskus performanssin kaltaisia, ja lopputulos vähemmän tärkeä kuin esitys. Aiheina oli usein kuvia katunäkymistä tai vastaavista, sekä taidekuvajäljennöksiä.Biography Hän alkoi tehdä fotorealistisempia maalauksia tutustuttuaan Andy Warholiin ja Roy Lichtensteiniin. Hän siirtyi välillä ekpressionistisempaan tyyliin, mutta palasi 1990-luvulla entistä tarkempaan fotorealismiin, tehden usein suuria maalauksia lentokoneiden pienoismalleista. Morleylle myönnettiin vuonna 1984 Turner-palkinto. ==Lähteet== ==Kirjallisuutta== *Richard Milazzo: Malcolm Morley, 2000. ==Aiheesta muualla== * Malcolm Morley Sperone Westwater -gallerian sivuilla Luokka:Englantilaiset taidemaalarit Luokka:Vuonna 1931 syntyneet Luokka:Vuonna 2018 kuolleet
Richard Estes

pienoiskuva|Richard Estes vuonna 2014. Richard Estes (s. 14. toukokuuta 1932 Kewanee, Illinois, Yhdysvallat) on yhdysvaltalainen kuvataiteilija, joka on saavuttanut mainetta fotorealistisilla maalauksillaan. Estes opiskeli taidealaa Chicagossa (School of the Art Institute) ja aloitti työnsä täyspäiväisenä taidemaalarina 1960-luvulla. Luokka:Yhdysvaltalaiset taidemaalarit Luokka:Vuonna 1932 syntyneet Luokka:Elävät henkilöt
Shūgo Oshinari

Shūgo Oshinari (s. 5. maaliskuuta 1981) on japanilainen näyttelijä. Hän on esiintynyt muiden muassa elokuvissa All About Lily Chou-Chou (2001) ja Battle Royale II: Requiem (2003). Oshinari on nähty lisäksi laulaja Kumi Kōdan musiikkivideoilla "You", "Lies", "Feel" ja "Someday". == Aiheesta muualla == * Luokka:Japanilaiset näyttelijät Luokka:Vuonna 1981 syntyneet Luokka:Elävät henkilöt
Notodden

Notodden on kunta ja kaupunki Norjan eteläosassa Telemarkin läänissä. Vuoden 2023 alussa kunnassa oli 13 025 asukasta. Notoddenin kaupunki kasvoi 1900-luvun alussa vesivoiman ympärille, ja se erotettiin omaksi kunnakseen Heddalista vuonna 1913. Heddal liitettiin myöhemmin osaksi Notoddenia. Kunnan tärkein työnantaja oli pitkään Norsk Hydro. ==Media== Paikallislehti Telen ilmestyy kolmesti viikossa. ==Kuvia== Heddal stave church, Heddal, Telemark, Norway - panoramio.jpg|Heddalin sauvakirkko Public at Notodden Blues Festival main stage Brygga 2009.jpg|Notodden Blues Festival Hydrogen Plant Notodden 1926.jpg|Norsk Hydron lannoitetehdas (Thorvald Astrup, 1926) ==Tunnettuja henkilöitä== * Klaus Egge (1906–1979), säveltäjä * Aage Eriksen (1917–1998), painija * Hans Herbjørnsrud (1938–2023), kirjailija * Sonja Wigert (1913–1980), näyttelijä == Lähteet == == Aiheesta muualla == *
Suomihuiput

Suomihuiput (joissakin yhteyksissä myös nimellä 20 hittiä) on EMI Finland -levy-yhtiön julkaisema kokoelmalevysarja. Siihen kuuluu niin iskelmä- ja popmusiikkia, kuin lastenmusiikkiakin. ==Joitakin Suomihuiput-levysarjan osia== * Eino Grön: Suomihuiput * Hector: Suomihuiput * Tapio Heinonen: Suomihuiput * Isto Hiltunen: Suomihuiput * Kisu Jernström: Suomihuiput * Sakari Kuosmanen: Suomihuiput * Lapinlahden Linnut: Suomihuiput * Pave Maijanen: Suomihuiput * Harri Marstio: Suomihuiput * M. A. Nummisen lastenlaulut: Suomihuiput * Janne Tulkki: Suomihuiput * Vintiöt: Suomihuiput Luokka:Kokoelmalevysarjat
Thomson

Thomson voi tarkoittaa seuraavia asioita: == Yrityksiä == * Thomson SA, ranskalainen elektroniikkateollisuuden yritys, nykyään Technicolor * Thomson Reuters, kanadalais-brittiläinen tietopalveluyritys ja uutistoimisto * Thomson Holidays, brittiläinen matkatoimisto * Thomsonfly, brittiläinen tilauslentoyhtiö * J. & G. Thomson, suunnittelu- ja laivanrakennusyritys * DC Thomson, skotlantilainen mediayhtiö == Henkilöitä == * Alfred Thomson (1894–1979), brittiläinen kuvataiteilija * Cassi Thomson (s. 1993), australialais-yhdysvaltalainen näyttelijä, laulaja ja lauluntekijä * Charles Thomson Rees Wilson (1869–1959), skotlantilainen fyysikko * Craig Thomson (s. 1964), australialainen poliitikko * Craig Thomson (s. 1991), skotlantilainen jalkapalloilija * Craig Thomson (s. 1972), skotlantilainen jalkapallotuomari * Derick Thomson (1921–2012), skotlantilainen runoilija, kustantaja, leksikografi, professori ja kirjailija * Earl Thomson (1895–1971), kanadalainen aitajuoksija * Erik Thomson (s. 1967), skotlantilais- uusiseelantilainen näyttelijä * Ethel Thomson Larcombe (1879–1965), brittiläinen tennispelaaja * George Thomson (1921–2008), brittiläinen poliitikko * George Paget Thomson (1892–1975), brittiläinen fyysikko ja Nobelin fysiikanpalkinnon saaja * Godfrey Thomson (1881–1955), brittiläinen psykologi * Gordon Thomson (s. 1945), kanadalainen näyttelijä * James Thomson (1700–1748), skotlantilainen runoilija ja näytelmäkirjailija * Johnny Thomson (1922–1960), yhdysvaltalainen Indianapolis 500 -kuljettaja * Joseph Thomson (1858–1895), skotlantilainen geologi, luonnontieteilijä ja tutkimusmatkailija * Joseph John Thomson (1856–1940), brittiläinen fyysikko, elektronin löytäjä ja Nobelin fysiikanpalkinnon saaja * Judith Jarvis Thomson (1929–2020), yhdysvaltalainen filosofi ja professori * Lassi Thomson (s. 2000), suomalainen jääkiekkoilija * Mick Thomson (s. 1973), Slipknot-yhtyeen kitaristi * Paul Thomson (s. 1976), skotlantilainen muusikko * Peter Thomson (1929–2018), australialainen golfinpelaaja * Roy Thomson (1894–1976), kanadalainen sanomalehdenkustantaja * Thomas Richard Heywood Thomson (1813–1876), brittiläinen lääkäri, ornitologi ja tutkimusmatkailija * Tom Thomson (1877–1917), kanadalainen taidemaalari * Virgil Thomson (1896–1988), yhdysvaltalainen säveltäjä ja musiikkikriitikko * William Thomson, lordi Kelvin (1824–1907), brittiläinen fyysikko ja lämpöopin tutkija == Katso myös == * Thompson
Mieskuoro

Mieskuoro on miehistä koostuva kokoonpano, jossa on yleensä neljä eri ääntä eli stemmaa; ensimmäinen tenori, toinen tenori, ensimmäinen basso ja toinen basso. Kuoro voi laulaa orkesterin säestyksellä tai ilman orkesteria (a cappella). Tunnettuja suomalaisia mieskuoroja ovat muun muassa Mieskuoro Huutajat ja Seminaarinmäen mieslaulajat, jotka molemmat tunnetaan persoonallisesta esiintymistavastaan. Suomen tunnetuin mieskuoro lienee kuitenkin Ylioppilaskunnan Laulajat eli YL. Suomen vanhin mieskuoro on Helsingin yliopiston yhteydessä toimiva Akademiska Sångföreningen, joka perustettiin vuonna 1838 nimellä Akademiska Sångsällskapet. Vanhin suomenkielinen mieskuoro on aikoinaan AS:n entisistä suomenmielisistä jäsenistä perustettu YL, jonka P. J. Hannikainen perusti 1883. Muista perinteikkäisistä mieskuoroista voidaan mainita mm. Viipurissa vuonna 1897 perustettu Viipurin Lauluveikot (joka siirtyi jatkosodan jälkeen toimimaan Helsinkiin), Mieskuoro Sirkat, jonka Hannikainen perusti Jyväskylässä 1899, sekä vuonna 1900 perustettu Polyteknikkojen Kuoro. Laulu-Miehet-mieskuoron perusti keväällä 1914 joukko entisiä Ylioppilaskunnan Laulajien ja Suomen Laulun mieskuoron laulajia. Samoihin aikoihin heräsi Turussa tarve perustaa suomenkielinen mieskuoro. Syksyllä 1914 aloitti toimintansa Mieskuoro Laulun Ystävät, joka piti ensikonserttinsa 21. helmikuuta 1915 Turun akatemiantalossa. Suomalaisten mieskuorojen yhteenliittymänä toimii Suomen mieskuoroliitto, jolla on yhteensä 123 jäsenkuoroa.Jäsenkuorot . Viitattu 14.10.2030 ==Lähteet== == Aiheesta muualla == * Yle Elävä arkisto: Mieskuorolaulu on tunteiden jylhää tulkintaa Luokka:Kuorot
Göteborgin kaupunginteatteri

Göteborgin kaupunginteatteri () on Ruotsin merkittävimpiä teattereita ja maan vanhin kaupunginteatteri. Teatteri aloitti toimintansa vuonna 1918. Teatteri toimi aluksi vuonna 1916 valmistuneella Lorensbergsteatern-näyttämöllä, mutta siirtyi vuonna 1934 omaan uuteen teatteritaloon, joka sijaitsee Götaplatsen- torilla Göteborgin keskustassa. Rakennuksen suunnittelija oli arkkitehti Carl Bergsten, joka antoi talon julkisivuille uusklassisen yleissävyn maustettuna ripauksella art decoa ja funktionalismia. Arvostelijoiden mukaan rakennus oli epäonnistunut sekoitus vanhentunutta ja uutta tyyliä. Talon sisätilat, erityisesti aulat ja portaikot, ovat kuitenkin saaneet kiitosta sekä yleisöltä että kriitikoilta.Waern & Caldenby (2001): Guide till Sveriges arkitektur Teatteritalolle on tehty mittava peruskorjaus 2000-luvun vaihteessa, jossa muun muassa suuren näyttämön salin permantoa kohotettiin ja se yhdistettiin salin ensimmäiseen parveen. Samalla talon näyttämötekniikka uudistettiin kokonaan. Teatterin suuren näyttämön saliin mahtuu peruskorjauksen jälkeen noin 600 katsojaa, ja samassa talossa on myös pienempi, 220-paikkainen Studio- näyttämö. Lisäksi kaupunginteatteriin kuuluu erillinen Backa Teater -näyttämö, joka toimii Lindholmenin kaupunginosassa Hisingenin saarella. Teatterin taiteellisena johtajana on toiminut vuodesta 2006 lähtien ohjaaja-näyttelijä Anna Takanen. ==Lähteet== ==Aiheesta muualla== * Göteborgs Stadsteater Luokka:Göteborgin teatterit
Jimi Sumén

Jouko Tapani ”Jimi” Sumén (s. 1959) on suomalainen Lappeenrannasta kotoisin oleva muusikko ja tuottaja. Hän voitti yhtyeensä Dreamsin kanssa Rockin SM- kilpailut vuonna 1977 soittamalla Jimi Hendrix -covereita, muun muassa tämän sävellyksen ”Fire” sekä Hendrixin ensimmäisen hitin ”Hey Joe”. Hendrix- covereilla uransa aloittanut Sumén oli suomalaisen futuristisen musiikin keulakuva ja koneilla tehdyn syntikkapopin pioneeri. Suménin musiikissa kuultiin vaikutteita esimerkiksi Japanilta, Gary Numanilta ja David Bowielta. Vuosina 1981–1984 Sumén soitti englantilaisessa Classix Nouveaux -yhtyeessä. Sumén oli kitaristina soolouransa ohella muun muassa Pelle Miljoona Oy:ssä ja Maukka Perusjätkän live-kokoonpanossa. 1980-luvulla hän tuotti useita levyjä. Suménin tuotanto alkoi 1990-luvun lähestyä jazzia, ja hän oli kitaristina Edward Vesalan Sound & Fury -orkesterissa. Jimi Sumén sairastaa MS-tautia. Mauri ”Ming” Sumén on Jimi Suménin veli. == Diskografia == * Jimi Sumén - Key West (LP) 1978 * Jimi Sumén Projekt - Screenplay (LP) 1980 * Jimi Sumén Projekt - "Movements" / "Swingin’ London" (7″) 1980 * Jimi Sumén - "(No More) Home Movies" / "Neon Life" (7″/12″) 1981 * Jimi Sumén - "The Model" / "Love Is a Liquid" (7″) 1981 * Jimi Sumén - Between Orient and Accidents (LP) 1981 * Jimi Sumén - Paintbrush, Rock Penstemon (CD) 1993 == Lähteet == == Aiheesta muualla == * Ylen Elävä arkisto: Jimi Sumén & Dreams – "Hey Joe" * Ylen Elävä arkisto: Jimi Sumén – "Boys and Girls" * Jimi Sumén -diskografia tekijätietoineen ja eri julkaisuineen verkkosivustolla Discogs.com (englanniksi) * Jimi Sumén Projekt -diskografia tekijätietoineen ja eri julkaisuineen verkkosivustolla Discogs.com (englanniksi) * Jimi Sumén -albumeita kuunneltavissa suoratoistona verkkosivustolla Play.Spotify.com * Jimi Sumén Projekt -albumeita kuunneltavissa suoratoistona verkkosivustolla Play.Spotify.com Luokka:Suomalaiset kitaristit Luokka:Suomalaiset musiikkituottajat Luokka:Suomalaiset rockmuusikot Luokka:Vuonna 1959 syntyneet Luokka:Elävät henkilöt Luokka:Suomalaiset jazzmuusikot
Sabine Lisicki

Sabine Lisicki (s. 22. syyskuuta 1989 Troisdorf) on saksalainen tennispelaaja. Parhaimmillaan hän on sijoittunut kaksinpelissä WTA-listan sijalle 12 toukokuussa 2012 ja nelinpelissä sijalle 35 huhtikuussa 2012. Lisicki opiskeli Nick Bollettierin tennisakatemiassa Yhdysvalloissa. Hänet tunnetaan kovasta syötöstään. Hänellä onkin hallussaan kaikkien aikojen kovin syöttö, 210,8 kilometriä tunnissa. == Tennisura == Lisicki eteni vuonna 2008 Australian avointen kolmannelle kierrokselle; hän voitti Dinara Safinan ja Marija Korittsevan, mutta hävisi Caroline Wozniackille. Hän on pelannut myös Fed Cupissa. Lokakuussa 2008 Lisicki pääsi ensimmäistä kertaa WTA-turnauksen finaaliin Taškent Openissa, mutta hävisi finaalin romanialaiselle Sorana Cîrstealle numeroin 2–6, 6–4, 7–6(4). Uransa ensimmäisen WTA-turnausvoiton Lisicki saavutti huhtikuussa 2009 Charlestonin massakenttäturnauksessa. Kahdella ensimmäisellä kierroksella hän voitti Kanadan Marie-Eve Pelletierin ja Slovakian Lenka Wienerovan, molemmat suoraan kahdessa erässä. Kolmannella kierroksella hän voitti turnauksessa toiseksi sijoitetun Venus Williamsin eräluvuin 6–4, 7–6(5). Puolivälierissä hän voitti Venäjän Jelena Vesninan luvuin 6–4, 6–0, välierissä Ranskan Marion Bartolin 6–3, 6–1 ja loppuottelussa tanskalaisen Caroline Wozniackin 6–2, 6–4. Wimbledonissa 2009 Lisicki eteni puolivälieriin. Hän voitti ensimmäisellä kierroksella Anna Tšakvetadzen ja toisella kierroksella Patricia Mayrin. Kolmannella kierroksella hän voitti viidenneksi sijoitetun Svetlana Kuznetsovan lukemin 6–2, 7–5. Neljännellä kierroksella hän voitti yhdeksänneksi sijoitetun Caroline Wozniackin lukemin 6–4, 6–4. Puolivälierissä hän hävisi turnauksen ykkössijoitetulle Dinara Safinalle lukemin 7–6(5), 4–6, 1–6. Ranskan avoimissa 2011 Lisicki voitti ensimmäisellä kierroksella Akgul Amanmuradovan. Toisella kierroksella hän hävisi Vera Zvonarjovalle. Lisicki johti kolmatta erää jo 5–2, mutta Zvonareva nousi otteluvoittoon voittamalla ratkaisevan erän 7–5. Ottelun lopussa Lisicki kärsi krampeista ja ottelun päätyttyä hänet jouduttiin viemään paareilla pois kentältä. Ranskan avointen jälkeen hän pelasi AEGON Classic -turnauksessa, jossa hän saavutti uransa toisen turnausvoittonsa. Välierissä hän voitti Peng Shuain ja loppuottelussa Daniela Hantuchován. Hän ei hävinnyt turnauksessa erääkään. Wimbledonissa 2011 villin kortin pääsarjaan saanut Lisicki voitti toisella kierroksella Ranskan avointen mestarin, Li Nan luvuin 3–6, 6–4, 8–6. Lisicki selviytyi turnauksessa lopulta välieriin, jossa hän hävisi Marija Šarapovalle. Elokuun lopulla Lisicki otti kolmannen turnausvoittonsa voitettuaan Texas Tennis Openin loppuottelussa Aravane Rezaïn. Yhdysvaltain avoimissa Lisicki eteni neljännelle kierrokselle, jossa hän hävisi Vera Zvonarjovalle. == Lähteet == == Aiheesta muualla == * [ * Sabine Lisickin kotisivut Luokka:Saksalaiset tennispelaajat Luokka:Vuonna 1989 syntyneet Luokka:Elävät henkilöt
Nathalie Dechy

Nathalie Dechy (s. 21. helmikuuta 1979 Les Abymes, Guadeloupe) on ranskalainen tennispelaaja. Hän on parhaimmillaan ollut WTA:n rankinglistalla 11:s kaksinpelissä (tammikuussa 2006) ja kahdeksas nelinpelissä (toukokuussa 2007). Dechy voitti naisten nelinpelin Yhdysvaltain avoimissa Vera Zvonarjovan parina vuonna 2006 ja Dinara Safinan parina vuonna 2007. Lisäksi hän voitti Andy Ramin kanssa sekanelinpelimestaruuden Ranskan avoimissa 2007. Kaksinpelaajana Dechy on Grand Slam -turnauksissa parhaimmillaan edennyt Australian avointen välieriin vuonna 2005. Hän voitti kolmannella kierroksella 14:nneksi sijoitetun Francesca Schiavonen, neljännellä kierroksella kolmanneksi sijoitetun Anastasija Myskinan ja puolivälierissä 12:nneksi sijoitetun Patty Schnyderin mutta hävisi välierissä ykkössijoitetulle Lindsay Davenportille eräluvuin 6–2, 6–7(5), 4–6. Wimbledonissa 2008 Dechy kohtasi toisella kierroksella ykkössijoitetun Ana Ivanovićin ja sai toisessa erässä kaksi ottelupalloa mutta hävisi lopulta lukemin 7–6(2), 6–7(3), 8–10. ==Lähteet== * ===Viitteet=== == Aiheesta muualla == Luokka:Ranskalaiset tennispelaajat Luokka:Vuonna 1979 syntyneet Luokka:Elävät henkilöt
MapServer

MapServer on avoin paikkatietoaineistopalvelin, joka toteuttaa useita avoimia OGC:n rajapintoja. Sovellukselle voi antaa esimerkiksi pääsyn OpenStreetMap- aineistoon, josta se piirtää tietyn alueen kartan. Asiakasohjelmina voivat toimia esimerkiksi GIS-ohjelmistot tai verkkosivut. MapServerin kehitti Minnesotan yliopisto yhteistyössä NASAn kanssa, jolla oli tarve antaa satelliittikuvia julkisesti katsottavaksi. ==Tekniset tiedot== MapServer tukee OGC:n standardeja, kuten WMS ja WFS. MapServer toimii sen PostgreSQL- sekä PostGIS-liitännäisillä, ja tukee sovelluskohtaisia GIS-tiedostoformaatteja mukaan lukien ESRIn Shapefile-tiedostoformaatti. MapServer käyttää OGR ja GDAL-kirjastoja tiedoston muuntamiseen toiseen formaattiin. MapServer tukee PHP, Python, Perl, Ruby, Java ja C# skriptausta ja mukautusta varten. ==Open Source Geospatial Foundation== Marraskuussa 2005 Autodesk, MapServer Technical Steering komitean jäsenet, University of Minnesota ja DM Solutions Group julkistivat MapServer Foundationin. Julkistuksen myötä Autodesk ilmoitti, että sen internetkarttasovellus MapGuide kehitetään uudelleen avoimen lähdekoodin ehdoilla ja nimettäisiin "MapServer Enterprise" -nimellä. Olemassa olevalle ohjelmistolle annettaisiin uusi nimi "MapServer Cheetah". MapServer-yhteisö vastusti tätä nimenvaihtoa. Autodesk perui tämän nimenvaihdon ja päätti pitää nimen "MapGuide" tuotteellaan. Myös suunnitelma perustaa MapServer Foundation romuttui ja sen sijaan perustettiin Open Source Geospatial Foundation (OSGeo) sisältämään MapServer- ja muita avoimia GIS-projekteja. ==Aiheesta muualla== * MapServer kotisivu * Kokkolan kaupungin ulkoilukartta (MapServer) * FWTools: Open Source GIS Binary Kit for Windows and Linux sisältää MapServerin Luokka:Paikkatieto-ohjelmistot Luokka:Vapaat ohjelmistot
Ruissalon kalalajisto

Ruissalon kalalajisto on hyvin monimuotoinen. Lajisto on mantereen puoleisilta osilta sisimmän saariston tyyppinen, kun taas Airiston puoleinen alue on verrattavissa ulkosaaristoon. Tämän vuoksi Ruissalon vesistöissä ja merialueilla on mahdollista tavata lähes kaikki Saaristomeren kalalajit. Ruissalon vesialueita on suojeltu muun saaren tapaan. Kalanhoidollisia toimenpiteitä Ruissalossa ovat olleet muun muassa alueiden rauhoitukset, kututurojen sijoittaminen ja kalanpoikasten istutus. Yksi jo vuosia rauhoitettuna olleista alueista on Krottilanlahti Ruissalon eteläpuolella. == Ruissalon kalalajit == thumb|right|180px|Ruutana elää Suomessa käytännössä kaikkialla rannikolla ja sisävesissä. * Ahven * Ankerias * Hauki * Hietatokko * Härkäsimppu * Isosimppu * Kampela * Kiiski * Kilohaili * Kivinilkka * Kolmipiikki * Kuha * Kuore * Kymmenpiikki * Lahna * Lohi * Made * Meritaimen * Mustatokko * Mutu * Nahkiainen * Nokkakala * Pasuri * Rasvakala * Ruutana * Salakka * Seipi * Siika * Silakka * Siloneula * Sorva * Suutari * Särki * Särmäneula * Säyne * Turska * Törö * Vaskikala * Vimpa * Imukala * Kivisimppu * Makrilli * Piikkikampela * Piikkisimppu * Pikkutuulenkala == Lähteet == * Luokka:Ruissalo Luokka:Turun luonto Luokka:Kalat
Nick Bollettieri

Nicholas James "Nick" Bollettieri (31. heinäkuuta 1931 Pelham, New York – 4. joulukuuta 2022) oli yhdysvaltalainen tennisvalmentaja. Hän perusti vuonna 1978 Floridassa omaa nimeään kantavan Nick Bollettierin tennisakatemian, jossa ovat harjoitelleet muun muassa Andre Agassi, Jim Courier, Tommy Haas, Martina Hingis, Marcelo Ríos, Marija Šarapova, Monica Seles, Serena Williams ja Venus Williams. Bollettieri valittiin Tennis Hall of Fameen vuonna 2012. Hänellä on viisi biologista lasta ja kaksi adoptiolasta Etiopiasta. == Lähteet == Luokka:Yhdysvaltalaiset tennisvalmentajat Luokka:Vuonna 1931 syntyneet Luokka:Vuonna 2022 kuolleet
Scipione Ferro

Scipione Ferro (myös Ferreo, dal Ferro tai del Ferro; 6. helmikuuta 1465 – 5. marraskuuta 1526) oli italialainen matemaatikko, jonka uskotaan löytäneen ensimmäisenä muotoa x^3+px=q\, olevalle kolmannen asteen yhtälölle ratkaisukaavan, jossa p, q \in \mathbb{R}_+ sillä tuohon aikaan negatiiviset luvut koettiin absurdeiksi. Ferro ei julkaissut matematiikassa saavuttamiaan tuloksia, mutta hänen tiedetään pitäneen kirjaa tärkeimmistä löydöksistä. Tämän vihon kuitenkin uskotaan hävinneen, joten Ferron saavutuksista ei tiedetä juurikaan mitään. Myöhemmin elänyt Niccolò Tartaglia löysi myös ratkaisukaavan kolmannen asteen yhtälölle, jossa esiintyy ensimmäisen asteen muuttujan sijasta toisen asteen yhtälö eli muotoa x^3+px^2=q\, olevalle yhtälölle. Ferron ratkaisukaavalla onnistuu myös tämänlaisten yhtälöiden ratkaiseminen, kun termi x² voidaan aina eliminoida oikeanlaisella sijoituksella. == Elämäkerta == Ferro syntyi pohjoisitalialaisessa Bolognan kaupungissa vuonna 1465 Floriano ja Filippa Ferron lapseksi. Floriano-isä työskenteli paperialalla, jonka myötä hän omisti painokoneen. Ferron uskotaan päässeen käsiksi useisiin teoksiin, joita hänen isänsä painatti. Ferro opiskeli ja opiskeluiden jälkeen myös opetti Bolognan yliopistossa. Hän opetti vuodesta 1496 lähtien aritmetiikkaa ja geometriaa. Virassaan hän pysyi koko loppuelämänsä ajan. Säilyneiden lähteiden perusteella Ferro toimi akateemisen elämän ohella myös kaupassa. Yhtäkään Ferron teosta ei ole säilynyt. Tämä johtunee hänen haluttomuudestaan tehdä omista saavutuksista tunnettuja. Hän suostui keskustelemaan töistään ainoastaan muutamien läheisten ystävien ja oppilaiden kanssa. Ferro tosin piti pientä vihkoa, jonne hän kirjasi tekemiään löytäjä. Ferron kuoltua tämän vihkon sai hänen vävynsä matemaatikko Hannibal Nave, joka myös täytti Ferron pitämän viran Bolognan yliopistossa. Nave omisti vihkon vielä vuonna 1543, jolloin matemaatikot Cardano ja Ferrari kävivät Bolognassa tapaamassa Navea. Käynnin syynä oli itse asiassa vihkon näkeminen. Vihkosta ilmeni Ferron löytäneen kolmannen asteen ratkaisukaavan. Ferro oli kertonut kaavan löytämisestä keskinkertaiselle matematiikan oppilaalleen Antonio Maria Fiorille. Noin vuoden 1535 aikoihin myös Niccolò Tartaglia löysi muista riippumatta ratkaisukaavan. Fiorin ja Tartagalian välille järjestettiin 22. helmikuuta 1535 yhtälöratkaisukilpailu, joka päätyi Tartagalian voittoon. Fiorin heikkoutena oli, ettei hän osannut ratkaista kuin muotoa x^3+px=q\, olevat yhtälöt, kun taas Tartagalia hallitsi myös x^3=px+q\,-muotoisten yhtälöiden ratkaisun. == Lähteet == Luokka:Italialaiset matemaatikot Luokka:Vuonna 1465 syntyneet Luokka:Vuonna 1526 kuolleet
Uppomuna

Uppomuna on kananmuna, joka keitetään vedessä ilman kuorta siten, ettei se hajoa, vaan keltuainen pysyy valkuaisen peitossa. Runsaaseen keitinveteen lisätään hieman etikkaa, mutta ei ruokasuolaa. Ensiksi vesi pannaan pyörivään liikkeeseen ja rikottu muna kaadetaan pienestä astiasta (esimerkiksi kahvikupista) varovasti, mutta yhdella kertaa, hiljalleen kiehuvaan veteen kokonaan upoksiin. Keltuaisen tulee koko toimenpiteen ajan pysyä ehjänä.Turtia s. 603. Munan ei pitäisi vedessä kiehua, vaan vain hyytyä 3–4 minuuttia, jolloin keltuainen jää hieman löysäksi. Parhaiten uppomunien tekeminen onnistuu käyttämällä tuoreita munia, sillä niiden valkuainen on kiinteämpi kuin vanhempien munien. Uppomuna poimitaan ehjänä vedestä lusikalla tai reikäkauhalla siten, ettei se rikkoonnu. Munaa pidetään hetki kylmässä vedessä ja tarjotaan kokonaisena saman tien. Kylmänä uppomuna sopii hyvin tarjottavaksi leivän päällä, mutta sen voi nostaa myös kuuman keiton joukkoon lautaselle, sijoittaa salaattiin tai syödä sellaisenaan alkupalaksi. Uppomunaa muistuttava hyydytetty muna keitetään ilman kuorta 4–5 minuuttia niin, ettei muna ole kokonaan veden peitossa. Näin toimittaessa keltuainen jää näkyviin, eikä ole valkuaisen peitossa.Turtia s. 187. Uppomuna on tunnettu muun muassa benediktinmunat-aamiaisannoksessa, jossa sitä laitetaan leivän päälle, jonka päälle laitetaan myös kinkkua ja hollandaisekastiketta. Uppomunia syödään myös sellaisenaan, ja Turkista peräisin on tapa, että niiden päälle laitetaan jogurttia ja voita, joka on sulatettu ja maustettu paprikalla. ==Lähteet== * ===Viitteet=== == Aiheesta muualla == * Kotikokki.net: Uppomunat Luokka:Munaruoat it:Uovo (alimento)#L'uovo in cucina
Ready to Rock

Ready to Rock on australialaisen hard rock -yhtye Airbournen debyytti-EP. Se julkaistiin vuonna 2004. == Kappaleet == # # # # # # # # Kaikki kappaleet on säveltänyt ja sanoittanut Joel O'Keeffe. == Kokoonpano == *Joel O'Keeffe – laulu, kitara *David Roads – kitara, taustalaulu *Adam Jacobson – basso, taustalaulu *Ryan O'Keeffe – rummut == Lähteet == Luokka:Vuoden 2004 EP:t Luokka:Airbournen albumit
Mildred Savage

Mildred Spitz Savage (26. kesäkuuta 1919 New London, Connecticut – 7. lokakuuta 2011 Norwich, Connecticut) oli yhdysvaltalainen kirjailija. Hänet tunnetaan varsinkin romaanista Parrish (1958), josta tehtiin myös Donahuen, Colbert’n ja Maldenin tähdittämä elokuvaversio (1961). Savage syntyi Connecticutissa vanhempiensa kolmesta lapsesta toiseksi ja valmistui Wellesley Collegesta Massachusettsissa. ==Lähteet== Luokka:Yhdysvaltalaiset kirjailijat Luokka:Vuonna 1919 syntyneet Luokka:Vuonna 2011 kuolleet
Bujeonin piirikunta

Bujeonin piirikunta (, hanja 赴戰郡, McCune-Reischauer Pujŏn-kun) on yksi Korean demokraattisen kansantasavallan Etelä-Hamgyeongin maakunnan piirikunnista. Se sijaitsee sisämaassa maakunnan keskiosassa pääkaupunki Hamheungin pohjoispuolella. Piirikunnassa oli vuoden 2008 väestönlaskennan mukaan 48 351 asukasta. == Lähteet == Luokka:Pohjois-Korean maantiede
Tupelo (Mississippi)

Tupelo on kaupunki Mississippin osavaltiossa Yhdysvalloissa. Kaupungin pinta- ala on 133,2 km² ja väkiluku 35 930 asukasta, mutta lähialueineen siellä asuu yli 130 000 asukasta. Toyota avasi vuonna 2011 Tupelon lähelle noin 2 000 työntekijän autotehtaan. Kaupunki tunnetaan parhaiten Elvis Presleyn syntymä- ja lapsuuskaupunkina; rockin kuningas asui kaupungissa 13-vuotiaaksi asti. Kaupunki on Elviksen takia suosittu matkailukohde. Myös DJ Diplo on kotoisin Tupelosta. == Lähteet == == Aiheesta muualla == *Virallinen kotisivu *Tupelo Local News Luokka:Mississippin kaupungit
Jorge Burruchaga

Jorge Burruchaga (s. 9. lokakuuta 1962 Gualeguay, Entre Ríos) on argentiinalainen jalkapalloilija ja jalkapallovalmentaja. Hän on maailmanmestari vuodelta 1986. Hyökkäävänä keskikenttäpelaajana ja hyökkääjänä pelannut Burru teki vuoden 1986 MM-kisojen loppuottelun voittomaalin 3–2 Länsi-Saksaa vastaan. Burruchaga pelasi myös vuoden 1990 MM-kisoissa, joissa Argentiina saavutti hopeaa. Hän pelasi maajoukkueessa kaikkiaan 59 ottelua ja teki 13 maalia. Seurajoukkueurallaan hän voitti Independienten riveissä Argentiinan liigamestaruuden 1983. Seuraavana vuonna hän voitti sekä Copa Libertadoresin, jonka maalikuninkuuden hän voitti kuudella maalilla, että Intercontinental Cupin. Burruchaga sai vuonna 1994 kahden vuoden pelikiellon Ranskan jalkapalloliitolta hänen syyllistyttyään passiiviseen korruptioon joukkueensa Valenciennes FC:n ja Olympique de Marseille'n sopupeliskandaalissa. SPORTS PEOPLE: SOCCER; Argentine Charged in Marseilles Case The New York Times 2.7.1993 Viitattu 19.4.2008 == Lähteet == Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Jalkapallon maailmanmestarit Luokka:Vuonna 1962 syntyneet Luokka:Elävät henkilöt
Etelä-Vietnamin lippu

Entisen Etelä-Vietnamin lipun suunnitteli Lê Văn Đệ vuonna 1948. Lipun otti käyttöön keisari Bảo Đại vuonna 1948. Lippu on keltainen ja siinä on kolme punaista raitaa vaakasuorassa. Lippu poistettiin käytöstä vuonna 1975, mutta sitä käytetään ulkovietnamilaisten keskuudessa. == Katso myös == *Vietnamin lippu == Lähteet == Luokka:Historiallisten valtioiden liput Lippu
Domino Effect

__NOTOC__ Domino Effect on sveitsiläisen hard rock -yhtye Gotthardin kahdeksas studioalbumi, joka julkaistiin vuonna 2007. Albumi nousi kotimaassaan Sveitsissä Swiss Music Charts -listan ensimmäiselle sijalle, ja se pysyi listalla yhteensä 34 viikkoa. == Kappaleet == # # # # # # # # # # # # # # == Kokoonpano == * Steve Lee – laulu * Leo Leoni – kitara * Freddy Scherer – kitara * Marc Lynn – basso * Hena Habegger – rummut == Arvostelut == * Allmusic: Allmusic review * Imperiumi: 9/10 == Lähteet == Luokka:Gotthardin albumit Luokka:Vuoden 2007 albumit
Kukonkylä

Kukonkylä on kylä Soinin kunnassa Etelä-Pohjanmaalla. Se sijaitsee Soinin länsirajalla Alajärven Lehtimäen aluetta vasten. Kylältä on matkaa Soinin keskustaan noin kymmenen kilometriä ja Lehtimäen Keskikylään yhdeksän kilometriä. Kukonkylässä sijaitsee yksi Soinin tärkeimmistä teollisuuslaitoksista, liimalevytehdas Kohiwood. Kukonkylän koulu lakkautettiin vuoden 2003 keväällä. Osa oppilaista meni kirkonkylälle, osa Hanhinevalle ja osa Hautakylälle. == Aiheesta muualla == *Kukonkylän kotisivut Luokka:Soinin kylät
Iowa, Chicago and Eastern Railroad

Iowa, Chicago and Eastern Railroad on Canadian Pacific Railwayn omistama yhdysvaltalainen rautatieyhtiö, jolla on toimintaa Iowan, Minnesotan, Illinoisin, Wisconsinin, sekä Missourin osavaltioissa. Yhtiön rataverkon pituus on noin 1400 mailia (2253 kilometriä) ja se muodostaa yhdessä emoyhtiönsä Dakota, Minnesota and Eastern Railroadin (DME) kanssa yhdysvaltain laajimman Class II-luokan rautatien yli 2500 mailin rataverkollaan. Yhtiö harjoittaa vain tavaraliikennettä. DME-yhtiötä hallitsee holding-yhtiö Cedar American Rail Holdings ja ICE on DME:n tytäryhtiö. Yhtiö aloitti toimintansa vuonna 2002 kun Dakota, Minnesota & Eastern osti I&M; Rail Link-rautatieyhtiön Montana Rail Link-rautatieyhtiöltä. ICE aloitti toimintansa tällä rataverkolla 30. heinäkuuta 2002. Tämä mahdollisti DME:lle suorat vaihtoyhteydet kaikkiin yhdysvaltain Class I-luokan rautateihin muun muassa Chicagon (Union Pacific, BNSF Railway, Canadian National, Canadian Pacific, CSX, Norfolk Southern, kaikki Belt Railway of Chicago-terminaaliyhtiön kautta) ja Kansas Cityn kautta (Kansas City Southern) sekä muun muassa Iowa Interstate, Wisconsin and Southern, Elgin, Joliet and Eastern, Indiana Rail Road, Chicago, South Shore & South Bend, Illinois Railway, Twin Cities and Western-yhtiöiden rataverkkoihin. ICE kuljettaa pääasiassa viljaa, kemikaaleja, lannoitteita, hiiltä, rautaromua, terästuotteita, elintarvikkeita ja autoja. Liikenteenohjaus suoritetaan DME:n ja ICE:n yhteisestä liikenteenohjauskeskuksesta joka sijaitsee Etelä-Dakotassa Sioux Fallsin kaupungissa. ICE työllistää noin 500 työntekijää. Lokakuussa 2007 Canadian Pacific Railway osti koko DME:n koko osakekannan, johon kuului myös ICE, ja sulautti yhtiöt osaksi omaa rataverkkoaan. Surface Transportation Board hyväksyi fuusion, joka toteutettiin 31. lokakuuta 2008. == Vetokalusto == ICE:llä on 87 käytettynä hankittua dieselvetureita: *7 kpl EMD GP9-sarjan veturia, numerot 103, 105, 112, 114, 120, 126 ja 137 *4 kpl EMD GP38-sarjan veturia, numerot 3800-3803, emoyhtiö DME:ltä vuokrattuja. *10 kpl EMD GP40-2-sarjan veturia, numerot 4200-4209 *3 kpl EMD SD40-3-sarjan veturia, numerot 6100-6102 *63 kpl EMD SD40-2-sarjan veturia, numerot 6210-6217 ja 6400-6459 sekä vaihteleva määrä lainattuja/vuokrattuja vetureita. ==Lähteet== ==Aiheesta muualla== *J.G. Kirschnerin sivusto, kattava tietopaketti muun muassa yhtiön rataosista, vetureista, ja juna-aikatauluista *Tietoa IC&E;:n toiminnasta Quad Citiesin alueella Luokka:Yhdysvaltalaiset rautatieyhtiöt
Bedžan kieli

Bedža (beja, bedauje, bedawi) on afroaasialainen kieli, jota puhutaan Sudanissa (951 000, tilanne vuonna 1982), Eritreassa (150 000, tilanne vuonna 2001) ja Egyptissä (77 000, tilanne vuonna 1982).Ethnologue Report: Bedawi Perinteisesti bedža on luokiteltu afroaasialaisen kielikunnan kuušilaiseen haaraan, tarkemmin ottaen ainoaksi pohjoiskuušilaiseksi kieleksi. Jotkut kielitieteilijät, kuten Robert Hetzron, pitävät bedžaa kuitenkin omana kokonaan erillisenä ryhmänään afroaasialaisten kielten joukossa. Kieli eroaakin muista kuušilaisista kielistä olennaisesti. Bedžan päämurteet ovat bishari (Egyptissä), hadendiwa, halenga ja arteiga (Sudanissa) sekä beni amir (Eritreassa).Gragg 2001, 574. ==Kielinäyte: Perusluvut 1–10== # # # # # # # # # # Gragg 2001, 577. == Lähteet == ==Kirjallisuutta== * ==Aiheesta muualla== * Luokka:Kuušilaiset kielet Luokka:Sudanin kielet Luokka:Egyptin kielet Luokka:Eritrean kielet
81 KRH 71 Y

81 KRH 71 Y (81 mm kranaatinheitin mallia 1971, yleistuella) on Suomen puolustusvoimien käyttämä 81 mm kaliiperinen kevyt kranaatinheitin. Kuljetusta varten kolmeen osaan (tuki, putki, vastin) purettava heitin painaa 56 kilogrammaa, sen tulinopeus on 18-20 laukausta minuutissa ja ampumaetäisyys eri ampumatarvikkeilla on 0,1–5,8 kilometriä. 81 KRH 71 Y:n ampumatarvikkeina käytetään sirpalekranaatteja, savuammuksia ja valaisuammuksia. Sodanajan kokoonpanossa jalkaväki-, kaupunkijääkäri- ja torjuntakomppanioissa on kranaatinheitinjoukkue, jonka aseistuksena on kolme 81 mm kranaatinheitintä. Jääkärikomppania M05:n ja panssarijääkärikomppanian tulitukiryhmässä on kaksi 81 mm heitintä. ==Katso myös== *81 Krh/32 thumb|81 KRH 71 Y kranaatinheitin == Lähteet == ==Aiheesta muualla== * Maavoimien kalustoesittely Luokka:Kranaatinheittimet
Veikko Neuvonen

Veikko Martti Evert Neuvonen (s. 25. joulukuuta 1944 Lahti) on entinen Yleisradion luontotoimittaja. Hän kehitti Luontoilta-ohjelman ja oli sen alkuperäinen juontaja vuosina 1975–2007. Lisäksi hän on tehnyt useita muita TV- ja radio-ohjelmia ja kirjoittanut luontoaiheisia kirjoja. Työstään hän on saanut muun muassa tiedonjulkistamisen valtionpalkinnon ja Suomen Kuvalehden journalistipalkinnon. Koulutukseltaan Neuvonen on biologi; hän suoritti filosofian maisterin tutkinnon Helsingin yliopistossa vuonna 1971. == Lähteet == * Kuka kukin on 2003, s. 652–653. Helsinki 2002. ISBN 951-1-18086-X * Peteliuksesta Luontoillan isäntä. Radio Keski-Suomi. == Aiheesta muualla == * Kodin Pellervo: Luonnolleen uskollinen – artikkeli Neuvosesta vuodelta 2005 Luokka:Suomalaiset biologit Luokka:Suomalaiset radiotoimittajat Luokka:Ylen toimittajat Luokka:Vuonna 1944 syntyneet Luokka:Elävät henkilöt
Hideo Minaba

Hideo Minaba (, s. 2. elokuuta 1971) on japanilainen videopelisuunnittelija. Suurin osa hänen suunnittelemistaan peleistä on Squaren tai Square Enixin kehittämiä. == Ura == Minaban työskentely Square-julkaisujen parissa alkoi 1990-luvun alussa Final Fantasy V:llä, jossa hän työsti kenttägrafiikkaa. Grafiikkapainotteiset työt jatkuivat Final Fantasy VI:ssa ja Super Mario RPG:ssä. Final Fantasy IX:ssa ja Final Fantasy XII:ssa Minaba taas toimi Art Directorina. Final Fantasy IX:n ympäristöt ja hahmot ovat osaksi hänen suunnittelemiaan. Square-pelien ohella Minaba on osallistunut Mistwalkerin tuottamien pelien kehittämiseen. Hänen Mistwalker-projekteihinsa kuuluvat Blue Dragon, ASH: Archaic Sealed Heat ja Lost Odyssey, jossa konseptitaiteilijana toimineen Minaban tehtävänä oli suunnitella pelin hahmojen käyttämät värikkäät asut. == Peliluettelo == Peli Ilmestymisvuosi Rooli Final Fantasy V 1992 Kenttägrafiikkasuunnittelija Final Fantasy VI 1994 Grafiikkaohjaaja Super Mario RPG: Legend of the Seven Stars 1996 Grafiikkakoordinoija Final Fantasy Tactics 1997 Taistelukarttasuunnittelija Final Fantasy IX 2000 Art Director Final Fantasy Tactics Advance 2003 Suunnittelutyön ohjaaja Final Fantasy XII 2006 Art Director Blue Dragon 2006 Hirviösuunnittelija ASH: Archaic Sealed Heat 2007 Hahmosuunnittelija Lost Odyssey 2007 Konseptitaiteilija == Lähteet == == Aiheesta muualla == * * Hideo Minaba MobyGamesissa * Hideo Minaba Square Havenissä Luokka:Japanilaiset videopelisuunnittelijat Luokka:Vuonna 1971 syntyneet Luokka:Elävät henkilöt